Túnixi la xe la cavedal de la Tunisia. La sità la ga na popolasion de 800 000 abitanti, ma l’area metropolitana la supera i do milioni. Tunisi la se costruia sul mar, longo la Baia de Tunisi. En tel secondo milenio prima de Cristo, i berberi i ga fondà la sità de Tunes. Anca i numidi i vivea inte la sità. I fenici i ga caturà la sità in tel secolo IX a.C. I berberi i xe tornà in tel 395 a.C., par perdar la sità de novo che la xe pasà a i greci e dopo a i cartaginexi. En tel 146 b.C. I romani i ga distruto la sità e i la ga ricostruia soto l’imperatore Augusto. Tunisi la xe pasada soto i arabi co l’invasion del secolo VII d.C. I arabi i ga costruio la Medina, el quartier residensiale e co el marcà. Dal el secolo XII al XVI, Tunisi la xera ona de le sità pi grandi e importanti del mondo islamico. La sità la xe finia soto ‘impero Otoman in tel 1534. I francexi i ga istituio on protetorato dal 1881 al 1956. Ne i ultimi ani, la Lega Araba la gavea i so ofici sentrali a Tuisi dal 1979 al 1990, e l’Organizazion de la Libarasion de la Palestina gavea i so ofici qi fin al 2003. La sità vive su la produsion industriale legera, industrie de la trasformasion agricola e sul porto. El turismo el xe la quarta industria de la sità.